## Rješenje kojim se Goranu Dobrojeviću iz Rijeke, oduzima dozvola za obavljanje poslova investicijskog savjetnika

### NN 48/2007 (14.5.2007.), Rješenje kojim se Goranu Dobrojeviću iz Rijeke, oduzima dozvola za obavljanje poslova investicijskog savjetnika

# HRVATSKA AGENCIJA ZA NADZOR FINANCIJSKIH USLUGA

**1632**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 7. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti u predmetu oduzimanja dozvole za obavljanje
poslova investicijskog savjetnika Goranu Dobrojeviću iz Rijeke, Pomerio 20, na
sjednici održanoj 4. svibnja 2007. godine donijela je

## RJEŠENJE

1. Goranu Dobrojeviću iz Rijeke, Pomerio 20, oduzima se dozvola za obavljanje
poslova investicijskog savjetnika.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/03-02/103
od 3. travnja 2003. godine, Goranu Dobrojeviću iz Rijeke, zaposleniku ovlaštenog
društva FIMA-vrijednosnice d.o.o. Varaždin (dalje: Društvo), bila je na
neodređeno vrijeme izdana dozvola za obavljanje poslova investicijskog
savjetnika.
Odredbom članka 58. stavak 1. točka 7. Zakona o tržištu vrijednosnih papira
(»Narodne novine« br. 84/02 i 138/06) propisano je da će Hrvatska agencija za
nadzor financijskih usluga (dalje: Agencija) rješenjem oduzeti dozvolu
investicijskom savjetniku koji prestane ispunjavati uvjete na temelju kojih mu
je dozvola izdana ako, u roku koji Agencija odredi, te uvjete ne ispuni.
Budući da je, prema očitovanju Društva od 19. prosinca 2006. godine, Goran
Dobrojević prestao biti zaposlenik Društva, to je imenovanom bio zaključkom
Agencije, klasa: UP/I-450-08/06-08/28 od 28. prosinca 2006. godine, određen rok
od 3 (tri) mjeseca za dostavu dokaza da je zaposlen u ovlaštenom društvu na
poslovima savjetovanja prilikom investiranja u vrijednosne papire. Iz dostavnice
je razvidno da mu je predmetni zaključak uručen 17. siječnja 2007. godine.
Kako Goran Dobrojević nije u roku od 3 mjeseca (do 17. travnja 2007. godine), a
niti naknadno, Agenciji dostavio dokaz o zaposlenju, valjalo je riješiti kao u
izrijeci ovog rješenja, dakle oduzeti mu dozvolu za obavljanje poslova
investicijskog savjetnika i provesti upis oduzimanja dozvole u Registru
ovlaštenih investicijskih savjetnika koji vodi Agencija, s danom upisa 4.
svibnja 2007. godine, pod rednim brojem 26 (dvadesetšest).
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-08/28
Urbroj: 326-111/07-2
Zagreb, 4. svibnja 2007.

Predsjednik Uprave
**Ante Samodol**, v. r.

Rješenje, NN 48/2007-1632